અમદાવાદ મ્યુનિસિપલ ટ્રાન્સપોર્ટ સર્વિસ એટલે કે એએમટીએસમાં આર્થિક કૌભાંડોની નવાઈ નથી. લાખ લાખ રૂપિયાનો પગાર લેતા અધિકારીઓની ફોજનું લાલનપાલન થતું રહ્યું છે. જો કે એ વાત અલગ છે કે આ અધિકારીઓ ઉતારુઓની હાલાકીથી રૂબરૂ વાકેફ થવા રોડ પર ઊતરતા નથી. પોતાની ભવ્ય એસી કેબિનમાં બેસીને ‘વહીવટ’ સંભાળે છે. બીજી તરફ ઈ-ગર્વનન્સની વાતોની વચ્ચે ટ્રાન્સપોર્ટ કમિટીના એજન્ડા, કમિટીના ઠરાવ, વિવિધ કાર્યક્રમોની જાણકારી ઈ-મેલથી મોકલવાને બદલે ટપાલથી વિતરણ કરવા માટે સ્ટાફને ખાસ ટુ વ્હીલર ફાળવાયાં છે. તાજેતરમાં આ ટુ વ્હીલર ફાળવાયાં અને તેમાંથી એક ટુ વ્હીલર તો ચોરાઈ પણ ગયંુ. હવે ટુ વ્હીલર ચોરાયાની બાબતે જાણકાર વર્તુળોમાં વિવાદ છેડાયો છે.